**Հորթենզիա Ֆյուսի** (գերմ.՝ Hortensia Fussy, մարտի 25, 1954(1954-03-25), Գրաց, Շտիրիա, կեղծանունը` ***Հորթենզիա***), ավստրիացի քանդակագործ։

Կենսագրություն
--------------

Հորթենզիա *Կարիատիդ*, 1977
1970-1972 թվականներին Հորթենզիան Ժոզեֆ Փիլհոֆերի մոտ քանդակագործություն է ուսումնասիրել Գրացի Կիրառական արվեստի դպրոցում, իսկ 1972-1975 թվականներին սովորել է Վիեննայի գեղարվեստի ակադեմիայում, Ֆրից Վոտրուբայի մոտ։ 1975 թվականից աշխատել է որպես ազատ արվեստագետ։ Քանդակագործությանը զուգահեռ Հորթենզիան իր դեպի Եվրոպա ու Աֆրիկա կատարած ուղևորությունների ընթացքում ստեղծել է կտավների ու ջրանկարների շարքեր, այդ թվում` Իսպանիայի (1893-1985), Պորտուգալիայի (1997), Եգիպտոսի (2000), Սիցիլիայի (2002) բնապատկերների շարքեր։ 2003-2012 թվականներին նա ղեկավարել է «Հորթենզիա նկարչության դպրոցը» Շտիրիա նահանգի արևմտյան մասում։

Հորթենզիա. Hommage à Courbet, 1988–95

Ստեղծագործական կյանք
--------------------

Ավստրիացի քանդակագործ և նկարիչ Հորթենզիայի աշխատանքի հիմնական կենտրոնը մարդն է։ «Հորթենզիա Ֆյուսին շարունակում է զարգացնել տեսողական արվեստը Ավստրիայում, որը սկսվել է Գուստավ Կլիմտի ու Էգոն Շիելեի հետ, շարունակվել այնպիսի արվեստագետների կողմից, ինչպիսիք են նկարիչ Հերբերթ Բոեքլն ու քանդակագործ Ժոզեֆ Փիլհոֆերը։ Հորթենզիայի վրա մեծագույն ազդեցությունն է ունեցել ավստրիացի քանդակագործ Ֆրից Վոտրուբան»։
Առաջին շրջանում Հորթենզիան շեշտը դրել է երկրորդից երրորդ տարածության անցման վրա։ «Պիեռա Դելլա Ֆրանչեսկայի, Ֆրանցիսկո Գոյայի, Ալբրեխտ Դյուրերի կամ Յան Վերմեերի նկարներից քանդակներ ստեղծելով նա անցնում էր «մասնագիտացման» ճանապարհով վաղ 1980-ականներին»։ Այս ժամանակահատվածում ստեղծված աշխատանքներից են «Գոյայի կերպար» (1980), "Դյուրերի կերպար" (1981), "Hommage a Courbet" (1988–95) քանդակները։
«Ձև» և «կերպար» տերմինները սահմանում են Հորթենզիայի գեղագիտական կոնցեպտը։
«Իմ քանդակները պետք է երկրային լինեն, կենտրոնացված, զգայուն ու չափված», ասել է Հորթենզիան :
2002 թվականից սկսած Հորթենզիան կազմակերպել է «Ձև և կերպար» վերնագրով մի շարք ցուցահանդեսներ (Սլովակիա, Բրատիսլավա (2003), ԱՄՆ, Վաշինգտոն (2004), Ռուսաստան, Մոսկվա (2008), Շտիրիա նահանգ, Դոթչլանդսբերգ ամրոց (2009-2010))։

Պարգևներ
--------

* 1987. Theodor-Körner մրցանակ
* 1999. Liesl Bareuther մրցանակ

Հորթենզիա. Նախագահ Ռուդոլֆ Սալինջերի հուշարձանը, 1996

Մշտական ցուցադրվող աշխատանքներ
------------------------------

* *Denkmal Präsident Rudolf Sallinger*, Ռուդոլֆ Սալինջեր հրապարակ, Վիենա
* *Karyatide*, Burg Deutschlandsberg
* *Figur nach Goya*, Sammlung Vienna ապահովագրական ընկերույթուն, Վիենա
* *Hommage a Courbet –*Harrach Palace*, Վիենա*

Անհատական ցուցահանդեսներ
------------------------

* 1984. Galerie Würthle, Վիենա, Ավստրիա
* 1990. Galerie Norbert Blaeser, Դյուսելդորֆ, Գերմանիա
* 1997. Սարաևոյի ձմեռային փառատոն, Բոսնիա և Հերցեգովինա
* 1998. Forum Lagos 1998, Պորտուգալիա
* 1998. Kulturhaus, Գրաց, Ավստրիա
* 2001. Կահիրեի օպերայի պատկերասրահ, Եգիպտոս
* 2004. Ավստրիայի դեսպանատուն, Վաշինգտոն, ԱՄՆ
* 2008. Արվեստագետների կենտրոնական տուն, Մոսկվա, Ռուսաստան
* 2009–2010. Արխեո Նորիկո թանգարան, Ավստրիա
* 2011. Գրացի համալսարան, Ավստրիա

Գրականություն
-------------

* *Form und Figur*, 2008, 978-80-969998-0-4
* *Doppel-Spiele*, 2009, 978-3-9502799-0-0

Ծանոթագրություններ
------------------

1. ↑  Dr. Robert Gerschner, "Shape and Figure", 2008.
2. ↑  Ass-Prof. Dr. Hans-Walter Ruckenbauer, from "Static, Rhythm and Proportion", 2011.
3. ↑  Hortensia. Quote from "Shape and Figure", 2008
4. ↑  Hortensia Fussy: Shape and Figure from 3 October 2008, Moscow, Central House of Artists.
5. ↑  Hortensia Fussy: Shape and Figure: Pictures from the Exhibition Opening in Moscow.

Արտաքին հղումներ
----------------

* Արվեստագետի պաշտոնական կայքը

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 120003015 · NKC: xx0116008 · VIAF: 3290887 · WorldCat VIAF: 3290887 |

 |